da en da nl ca da da de es da da da da da da da da da nb da da en en nb nb da nb da da da da de da nb da da da da da da da da da da da nl da en da da es nl da
Ny analyse slår fast: Der er et stort behov for udvidelse af Aarhus Havn | Aarhus Havn
14.9.2022 17:50:50 CEST | Aarhus Havn
I en netop offentliggjort analyse, som rådgivningsvirksomheden Rambøll har udarbejdet, konkluderes det, at der er stort behov for en udvidelse af Aarhus Havn.
På baggrund af spørgsmål og ønsker fra borgere og interessenter har Aarhus Havn bedt Rambøll om at udarbejde en ny analyse af behovet for en udvidelse. Rambøll har blandt andet analyseret den forventede udvikling i godsomsætning på Aarhus Havn under tre forskellige fremtidige vækstscenarier. Uanset om der er tale om et scenarie med lav, basis eller høj vækst, vil der være behov for en udvidelse af arealet på Aarhus Havn for at kunne håndtere godset i fremtiden.
”Den nye analyse understreger grundlæggende, at behovet for en udvidelse er stort. Analysen peger mange år fremad og tager højde for konjunkturerne. Det er et vigtigt bidrag, når vi diskuterer etablering af Yderhavnen,” siger Thomas Haber Borch, der er CEO i Aarhus Havn, og fortsætter:
”Når vi kigger ud i verden, kan vi se, at andre konkurrerende havne forbereder sig på øgede godsmængder og er i gang med udvidelser. Hvis Aarhus Havn fortsat skal kunne være konkurrencedygtig samt kunne udbyde fremtidssikret og effektiv infrastruktur til Aarhus og hele Danmark, skal vi som havn og ansvarlig ledelse altid være lidt foran med kapaciteten”.
Aarhus Havn har en afgørende rolle i den grønne omstilling
Grønne brændstoffer på havnen er en forudsætning for søfartens grønne omstilling. Sådan lyder endnu en konklusion i den nye analyse fra Rambøll. Afviklingen af fossile brændstoffer i søfarten er en hel central del af den grønne omstilling. Men det kræver nye arealer, hvis Aarhus Havn skal kunne understøtte omstillingen.
”Flere af vores nuværende havnevirksomheder tester i øjeblikket grønne brændstoffer, og vi ved, at efterspørgslen vil stige markant de kommende år. Aarhus Havn har en helt unik mulighed for at gå forrest og drive den grønne omstilling fremad. Men det kræver mere plads til etablering af lager og anlæg til de grønne brændstoffer – og her er Yderhavnen helt afgørende,” siger Thomas Haber Borch.
Analyserne findes her: PowerPoint Presentation (portofaarhus.dk) og PowerPoint Presentation (portofaarhus.dk)
Daniel Møller JensenKommunikations- og presseansvarlig
Information om Aarhus Havn
Aarhus Havn er landets største erhvervshavn, og vi er hele Danmarks havn i kraft af vores store markedsandele. Vi er markant størst på containerområdet med en markedsandel på ca. 65 pct., og vi er desuden den største, offentlige bulkhavn. Det betyder, at en meget stor del af de danske forbrugsvarer kommer ind i landet via Aarhus Havn, ligesom en markant del af dansk eksport afskibes via havnens finmaskede net af sejlruter ud i hele verden. Aarhus Havn er desuden en betydelig færgehavn, som årligt betjener ca. 1.300.000 personbiler og mere end 3 mio. passagerer. Området Aarhus havn er et aktivt erhvervsområde med ca. 150 virksomheder, der tilsammen skaber et grundlag for ca. 10.000 arbejdspladser og en årlig værditilvækst på 6 mia. kr.
Følg pressemeddelelser fra Aarhus Havn
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Aarhus Havn
Ny aftale sikrer Aarhus Havn 100 procent grøn strøm fra NRGi23.8.2022 08:09:45 CEST | Pressemeddelelse
Aarhus Havn og NRGi har indgået en 10-årig aftale, der sikrer bæredygtig og klimavenlig strøm fra et nyetableret vedvarende energianlæg.
Aarhus Havn leverer fortsat fremgang i første halvår 202212.8.2022 12:35:54 CEST | Pressemeddelelse
Aarhus Havn har i første halvår 2022 oplevet en vækst på cirka 7,5 procent i den samlede godsomsætning målt i ton. Sammenlignet med 2021 er det især containerdrift, fast bulk og krydstogtanløb, der er i fremgang.
Ny analyse: Aarhus Havn skaber mere end 17.000 jobs24.5.2022 12:05:29 CEST | Pressemeddelelse
Aarhus Havns aktiviteter er med til at skabe arbejdspladser, milliarder i skatteindtægter og vækst til både Aarhus Kommune og resten af landet. En ny beskæftigelsesanalyse fra konsulenthuset Incentive viser, at antallet af havnerelaterede jobs er steget markant i de senere år.
Aarhus Havn løfter bæredygtighed til et nyt niveau22.3.2022 09:20:59 CET | Pressemeddelelse
Driftsdirektør Anne Zachariassen har sammen med sit bæredygtighedsteam netop udgivet virksomhedens tredje bæredygtighedsrapport, som for første gang også rapporterer på scope 3 (CO2-aftryk fra hele værdikæden), hvor man altså hidtil kun har rapporteret på scope 1+2 (virksomhedens egne CO2-aftryk).
Solidt resultat i et uroligt marked17.3.2022 08:51:52 CET | Pressemeddelelse
Selvom 2021 var året, hvor de internationale forsyningskæder brød sammen, lykkedes det Aarhus Havn at realisere en omsætning på 288 mio. kr. svarende til en fremgang på 10 pct. i forhold til året før. Ud af den omsætning gav driften et overskud (EBIT) på 75 mio. kr., hvilket er ca. 6 pct. mere end i 2020.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022